Invitația a fost deja tipărită și distribuită prietenilor familiei Dragnea și Libertatea a intrat în posesia ei! Potrivit informațiilor noastre, au primit-o toți „greii” din PSD, dar și mai mulți oameni importanți de afaceri din anturajul lui Liviu Dragnea.

Tânărul milionar Valentin Dragnea (29 de ani) își va uni, așadar, destinul cu Gina Alexandra, fata pe care o iubește de mai bine de 5 ani. În ciuda faptului că juniorul deține un elegant restaurant pe malul Dunării, la Turnu Măgurele, a ales pentru petrecere un loc cu ștaif. Valentin și Gina se căsătoresc la palat! Și nu la orice palat, ci la unul dintre cele mai elegante (și mai scumpe) din apropierea Capitalei: Palatul Snagov.

Urmărește cel mai nou VIDEO Știri VIDEO Cod portocaliu de ploi abundente și vijelii în aproape toată țara, până în ziua alegerilor

Palatul Snagov, fost palat regal, construit în anii 1930, pentru Prințul Nicolae al României, pe malul lacului Snagov, este acum unul dintre locurile preferate de „lumea bună” pentru evenimente importante. Prețurile sunt pe măsură: închirierea celor două mari săli costă peste 5.000 de euro, iar pajiștea din față, alți 3.000 de euro. Potrivit informațiilor furnizate de apropiați ai familiei, pentru nunta lui Dragnea junior au fost rezervate atât interiorul, cât și exteriorul, pentru a evita să se suprapună cu vreo altă nuntă sau să împiedice eventuali „intruși”, jurnaliști sau paparazzi să se apropie.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Cât despre meniu, cel „standard” la Palatul Snagov costă 110 euro de persoană, dar poate fi, desigur, schimbat, îmbunătățit, dezvoltat.

Ce conține meniul?

Gustare rece

File de somon afumat pe blinii cu sos de iaurt și mărar

Vol au vent cu păstrăv afumat, nuci, busuioc și ceapă verde

Pate de ficat de pasăre cu aromă de vin de Porto

Terina din piept de curcan cu ficat și ciuperci

Ruladă de cașcaval și brânză cu brunoise de ardei

Pește

File de somon cu sos de vin alb si chives, sparanghel înfășurat în bacon și sote de ciuperci pleurotus

Preparat tradițional

Duo de sarmale – în foi de viță cu smântână & în foi de varză cu costiță crocantă, mamăliguța și ardei iute

Mixed Grill

Muschiuleț de porc cu cimbru verde, piept de pui marinat cu ghimbir și usturoi, cotlete de berbecuț marinate cu ulei de măsline și lime, servite cu sos quattro formaggi

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Valentin Ştefan Dragnea, fiul lui Liviu Dragnea, e milionar dinainte să fi împlinit 30 de ani. Are afaceri cu creşterea porci, cu pantofi de lux, are restaurant, nenumărate mașini şi intenţionează să intre pe piaţa imobiliară pentru a-şi spori veniturile. El și ploieșteanca Gina Alexandra sunt împreună de peste 5 ani. Cei doi se vor cununa religios pe 26 august, la Biserica „Sfântul Elefterie” din Capitală, apoi vor petrece alături de invitați, la Palatul Snagov. Părinții spirituali ai celor doi sunt, potrivit invitației, Paul Sorin și Doina.

Foto: Inquam Photos/Octav Ganea

Nunta juniorului și o întâlnire de gradul zero

Dincolo de invitații „aleși pe sprânceană”, la marele eveniment vor participa, desigur, familiile. Va fi momentul în care Bombonica, fosta soție a lui Dragnea și mama lui Valentin, se va întâlni, în cadru festiv, cu Irina Tănase, viitoarea soție a lui Dragnea. Ba, potrivit uzanțelor, familiile sunt grupate la aceeași masă!

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

Nunți celebre, daruri uriașe!

Date fiind precedentele, e de așteptat ca fiul lui Liviu Dragnea să strângă o mică avere după petrecerea fastuoasă de la Palatul Snagov.

La o simplă privire asupra nunților altor celebrități, desfășurate în același loc, concluziile sunt interesante! Elena Băsescu s-a măritat la Palat, cu Bogdan Ionescu, în luna septembrie a anului 2012. Nunta a avut 800 de invitați, iar darul s-a ridicat (potrivit declarației de avere a Elenei Băsescu) la 460.000 de euro!

Și Valeriu Zgonea s-a însurat cu Laura, aleasa inimii sale, la Palatul Snagov. Nunta sa, desfășurată în 2015, a avut peste 300 de invitați, iar suma strânsă din dar de fostul președinte al Camerei Deputaților a fost de 145.000 de euro.

CITEȘTE ȘI:

PARTENERI - GSP.RO Anul trecut divorța cu scandal de cea de a doua soție. Acum, Marian Drăgulescu nu se mai ferește și se afișează alături de noua iubita. Cum arată

PARTENERI - PLAYTECH Ce a făcut Carmen Șatran, studenta criminală din Timișoara, după gratii. Vestea șoc venită acum

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA